
РЕПУБЛИКА БЪЛГАРИЯ
	Министерство на околната среда и водите
	Предприятие за управление на дейносттите за опазване на околната среда
	Регионална инспекция по околната среда и водите – Монтана




Д О К Л А Д

от контролна проверка по прилагане на екологичното законодателство


Обект: ПСОВ на гр. Вършец с оператор „В и К”ООД, гр .Монтана.
Дата на извършване на проверката: 17.05.2017 г.
Място на извършване на проверката: гр. Вършец, ПИ №12961422111 по КК на гр. Вършец.
Проверени компоненти и фактори на околната среда:
· Води
· [bookmark: _GoBack]Опасни химични вещества
· Отпадъци
· Почви
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за водите (ЗВ) и условията в издадено от БДДР – Плевен разрешително за ползване на воден обект за заустване на отпадъчни води.
· Закон за отговорността за предотвартяване и отстраняване на екологични щети (ЗОПОЕЩ).
· Закон за почвите (ЗП).
· Наредба за реда и начина за оползотворяване на утайки от пречистването на отпадъчни води, чрез употребата им в земеделието.
· Закон за защита от вредното въздействие на химични вещества и смеси (ЗЗВВХВС) във връзка с Регламент (ЕО) № 1907/2006 (REACH) и Регламент (ЕО) № 1272/2008 (CLP)
· Наредба за реда и начина за съхранение на опасни химични вещества и смеси.
· Закон за управление на отпадъците (ЗУО) и условията в регистарционен документ, издаден от Директора на РИОСВ - Монтана. 
· Наредба № 1 за реда и образците, по които се предоставя информация за дейностите по отпадъците, както и реда за водене на публични регистри.
· Наредба за изискванията за третиране и транспортиране на производствените и на опасните отпадъци.

Извършени дейности:
За датата на проверката, операторът е уведомен с писмо на РИОСВ – Монтана с изх. № 1207/15.05.2017 г. и е приложена Заповед №РД-132/15.05.2017 г. на директора на РИОСВ – Монтана за извършване на комплексна проверка на място на обект: ПСОВ на гр. Вършец с оператор „В и К“ ООД, гр. Монтана.
На 17.05.2017 г. на онование чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2017 г. и Заповед №РД-132/15.05.2017 г. на директора на РИОСВ – Монтана се извърши проверка на обекта и беше съставен Констативен протокол №КПКД-24/17.05.2017 г.

Проверени са:
· ПСОВ
· Склад за съхранение на химикали.
· Площадки и складове за съхранение на отпадъци.
· Документи и данни, свързани със законовите и подзаконови нормативни актове по околна среда.

Констативна част:
Основната дейност на ПСОВ на гр. Вършец е пречистване на смесен поток от битово – фекални и  промишлени отпадъчни и дъждовни води от „Канализационна система на гр. Вършец”. Процесът на третиране на отпадъчните води от канализационната система е разделен на следните етапи:
· Механично пречистане (решетки, пясъко задържател, мазниноуловител).
· Биологично пречистване (биобасейн).
· Третично стъпало за отстраняване на фосфора.
· Стъпало за третиране на утайките.

1. Компонент „Води”
За дейността на ПСОВ на гр. Вършец е издадено разрешително за ползване на воден обект – р. Раковица за заустване на отпадъчни води с титуляр Община Вършец и оператор „В и К”ООД, гр .Монтана. Пречистените отпадъчни води се заустват в р. Раковица, ляв приток на р. Ботуня. Извършва се собствен мониторинг с изискуемата честота, като анализите се извършват от акредитирана лаборатория. Протоколите с резултатите се представят в срок в РИОСВ – Монтана. От проведеният собствен мониторинг не са констатирани нарушения на индивидуалните емисионни ограничения, разписани в издаденото разрешително за заустване. В РИОСВ- Монтана е представен доклад за изпълнение на условията в разрешителното през 2016 г. в законоустановения срок. 

2. Фактор „Опасни химични вещества"
По приложение на ЗЗВВХВС и по смисъла на Регламент (ЕО) № 1972/2006 (REACH) дружеството е потребител на химични вещества и смеси. За обработка на течната утайка дружеството използва и съхранява химична смес на катионен водоразтворим полимер във вид на емулсия, която не е класифицирана като опасна. Съхранението отговаря на изискванията на Наредбата за реда и начина на съхранение на ХВС и условията, посочени в информационния лист за безопасност (ИЛБ). За третиране на утайката преди постъпването ѝ в контейнера се използва хидратна вар. Представени са ИЛБ, изготвени съгласно изискванията на Регламент (EC) № 453/2010. 

3. Фактор „Отпадъци”
На обекта се извършва предварително третиране с код R12 - уплътняване и обезводняване чрез центрофугиране на утайки от пречистване на отпадъчни води от населените места. Дейностите се извършват съгласно методите и технологиите от Раздел II на регистрационен документ, издаден от РИОСВ – Монтана с оператор „ВИК“ ООД, гр. Монтана. Отпадъците от пречистване на отпадъчни води се депонират на РДНО – Монтана въз основа на договор. Производствените отпадъци се съхраняват разделно по видове на обособени и обозначени с кода и вида на отпадъка места с трайна настилка в контейнери тип „Бобър”. Води се отчетност и се предоставя информация, съгласно изискванията на Наредба №1/2014 г. Проверените условия, при които се извършват дейностите по третиране на отпадъци се изпълняват.

4. Компонент „Почви”
Съгласно сключен договор между „В и К” ООД, гр .Монтана и РДНО – Монтана образуваните утайки  от пречистването на отпадъчните води се депонират на РДНО – Монтана. Ивършено е изпитване на утайките от акредитирана лаборатория и резултатите показват, че утайките са неопасни отпадъци, годни за използване при рекултивация на нарушени, увредени или слабопродуктивни терени.

5. ЗОПОЕЩ
По приложение на ЗОПОЕЩ дейността на дружеството попада в т. 3 от Приложение №1 на ЗОПОЕЩ - извършва дейност по използване на водите и водните обекти, за които се изисква издаване на разрешително по смисъла на Закона за водите. По време на проверката операторът е представил собствена оценка за възможни случаи на непосредствена заплаха на екологични щети и на случаи на причинени екологични щети, съгласно Наредба №1 от 29.10.2008 г. за вида на превантивните и оздравителни мерки в предвидените случаи от Закона за отговорността за предотвратяване и отстраняване на екологични щети и за минималния размер на разходите за тяхното изпълнение (обн. ДВ., бр. 96 от 07.11.2008 г.).  Според представения дневник до настоящия момент не са регистрирани случаи на екологични щети или предпоставка за такива.

Заключение:
	Оператора използва и съхранява химичните вещества и смеси, съгласно изискванията на ЗЗВВХВС и Наредбата за реда и начина за съхранение на ОХВС.
Оператора е изпълнило всички задължения, които има в съответствие с екологичното законодателство по фактор „Отпадъци” и компонент „Почви” и „Води“.

От извършената проверката няма дадени предписания.

Приоритети за последваща контролна дейност:
· Законосъобразно управление на опасните химични вещества и смеси.
· Законосъобразно управление на отпадъците.
· Строк контрол на заустваните отпадъчни води в КС на гр. Вършец от страна на оператора и кмета на Община Вършец.

